 23 ሰነ 2020 ምንጪ ስእሊ, Getty Images መግለጺ ስእሊ, ተመራመርቲ ደቂ ኣንስትዮ መርመራ ኮሮናቫይረስ ንምግባር ዘንጊዐን ከይኾና ይሰግኡ ዓለምለኻዊ መረዳእታ ከም ዘመላኽቶ ክሳብ ሕጂ ብምኽንያት ኮቪድ-19 ካብ ዝሞቱ ሰባት እቶም ዝበዝሑ ደቂ ተባዕትዮዮም ንኣብነት ኣብ ጥልያን ቻይናን ኣሜሪካን ዝበዝሑ በዚ ሕማም ዝተጠቕዑን ዝሞቱን ደቂ ተባዕትዮዮም ኣብ ዩኒቨርሲቲ ጆንስ ሆፕኪንስ ብሉምበርግ ተመሓላለፍቲ ሕማማት ኣብ ጾታ ዘለዎም መጠን መልከፍቲ እተጽንዕ ተመራማሪት ሳብራ ክሊን ወዲ ተባዕታይ ምዃን ብልክዕ እቲ ዕድመ ምድፋእ ንኮሮናቫይረስ ተቓላዒ ይገብር ትብል ኣብ ህንዲ ግን ካልእ ሕንቅልሕንቅሊተይ እዩ ዘሎ ጉጅለ ተመራመርቲ ህንድን ኣሜሪካን ዘካየዱዎ መጽናዕቲ ዋላኳ ደቂ ተባዕትዮ ብዝለዓለ መጠን ነዚ ሕማም ተቓላዕቲ እንተኾኑ ደቂ ኣንስትዮ ግን ካብቲ ወዲ ተባዕታይ ንላዕሊ ናይ ምሟት ተኽእሎ ኣለወን ይብል እዚ መጽናዕቲ ኣብ ህንዲ ክሳብ ግንቦት 20 ብምኽንያት ኮሮናቫይረስ ዝሞቱ ሰባት መሰረት ብምግባር እዩ ተኻይዱ 3.3 ሚኢታዊት ብኮሮናቫይረስ ዝተትሓዛ ደቂ ኣንስትዮ ክሞታ እንከለዋ ብዝሒ በዚ ቫይረስ ዝሞቱ ደቂ ተባዕትዮ 2.9 ሚኢታዊት ከም ዝኾነ እቲ መጽናዕቲ ይሕብር ኣብ ክሊ ዕድመ 40-49 ካብ ዘለው ደቂ ኣንስትዮን ደቂ ተባዕትዮን እተን 3.2 ሚኢታዊት ደቂ ኣንስትዮ እንትሞታ ናይ ደቂ ተባዕትዮ 2.1 ሚኢታዊት ኮይኑ ተመዝጊቡ ኣብ ክሊ ዕድመ 5-19 ዓመት ካብ ዘለው ሰባት ድማ ደቂ ኣንስትዮ ጥራሕ እየን ሞይተን ምንጪ ስእሊ, Getty Images ፕሮፌሰር ስነ ህዝቢ ዩኒቨርሲቲ ሃርቫርድ ሳብራማኒያን ካብዚ ኣብ ልዕሊ ደቂ ኣንስትዮ ዘጋጥም ዘሎ ሞት ክንደየናይዩ ምስ ተፈጥሮኣዊ ኩነታት ዝተኣሳሰር ክንደየናይ ሚኢታዊትከ ምስ ማሕበራዊ ጉዳያት ዝብል ንጹር ኣይኮነን ግን ድማ ኣብ ህንዲ እቲ ስርዓተ ጾታ ወሳኒ ምኽንያት ክኸውን ይኽእልዩ ይብል እዚ ኣብ ህንዲ ዘጋጥም ዘሎ ሞት ደቂ ኣንስትዮ ካብቲ ኣብ ካልእ ዓለም ዝተራእየ ዝተፈለየ እዩ ፕሮፌሰር ተመሓላለፍቲ ሕማማት ዩኒቨርሲቲ ጆንስ ሆፕኪንስ ብሎምበርግ ኩኒሂሮ ማትሹሽታ ብባህሪኡ ደቂ ተባዕትዮ ንኸም ናይ ልብን ባንቧ ደምን ጸቕጢ ደምን ዝበሉ ሕማማት ናይ ምቅላዕ ተኽእሎኦም ዝለዓለ እዩ ይብል ብተወሳኺ ኣብ ብዙሓት ሃገራት ደቂ ተባዕትዮም ካብ ደቂ ኣንስትዮ ንላዕሊ ሽጋራ ዘትክኹ ገለ መጽናዕታት ድማ ደቂ ተባዕትዮ በብግዝኡ ኢድካ ናይ ምሕጻብ ልምዶም ትሕት ዝበለ እዩ በዚ ምክንያት ንሳቶምዮም ዚያዳ ንኮሮናቫይረስ ተቓላዕቲ ክኾኑ ዝግብኦም ብተወሳኺ ደቂ ኣንስትዮ ከም ኦስትሮጅን ዝበለ ሆርሞን ዘለወን ስለ ዝኾና ዝሓሸ ሕማማት ናይ ምክልኻል ዓቕሚ ኣለወን ኢሎም ተመራመርቲ ይኣምኑ እዚ ከምኢ እናሃለ ሕጂ ኣብ ህንዲ ቑጽሪ ብኮሮናቫይረስ ዝሞታ ደቂ ኣንስትዮ ልዒሉ ክርኣይ እንከሎ ዝተፈለየ ነገር እዩ ኢሉ ፕሮፌሰር ማትሹሽታ ምንጪ ስእሊ, Getty Images መግለጺ ስእሊ, ኣብ ህንዲ ልዕሊ 13 ሽሕ ሰባት ብምኽንያት ኮሮናቫይረስ ሞይቶም ኣብ ህንዲ እተን ብዕድመ ዝደፍኣ ደቂ ኣንስትዮ እየን እዚ ሕማም ካብ ኩሉ ንላዕሊ ነቶም ብዕድመ ዝደፍኡ ቐልጢፉ ስለ ዘጥቕዕ ነዚዶ ይኸውን ብብዝሒ ንሳተን ዝሞታ ዘለዋ? 